***…/2022. (II. 8.) önkormányzati határozat melléklete***

**PÁLYÁZATI FELHÍVÁS**

Nagykőrös Város Önkormányzat Képviselő-testülete az önkormányzat közművelődési feladatairól, a helyi közművelődési tevékenység támogatásáról szóló 31/2010. (XII. 17.) önkormányzati rendelet (továbbiakban: Rendelet) 6. § (2) bekezdése alapján 4.000.000 forint, azaz Négymillió forint felhasználására

**KULTURÁLIS -, KÖZMŰVELŐDÉSI ÉRTÉKMEGŐRZŐ, ÉRTÉKTEREMTŐ ÉS**

**ÉRTÉKKÖZVETÍTŐ TEVÉKENYSÉG TÁMOGATÁSÁRA**

**PÁLYÁZATOT ÍR KI.**

**A PÁLYÁZAT CÉLJA:** nagykőrösi kulturális tevékenység támogatása, ezen belül atámogatni kívánt célok az alábbiak:

* elsősorban kulturális és szórakoztató nagyrendezvények

(időszakos kulturális rendezvények, programsorozatok/művészeti bemutatók, fesztiválok/pontosan körülhatárolt közművelődési cél érdekében vagy célcsoportok számára tervezett kulturális projekt)

* másodsorban népi hagyományok ápolása, várost érintő kiadványok támogatása.

**A PÁLYÁZÓK KÖRE:**

a helyi közművelődési tevékenység megvalósulásában részt vevő

* önkormányzati és nem önkormányzati fenntartású intézmények,
* jogi személyek, jogi személyiség nélküli szervezetek,
* egyházak,
* nemzetiségi önkormányzat

**A PÁLYÁZAT BENYÚJTÁSÁNAK KRITÉRIUMAI:**

1. pályázó
   * tevékenysége a közművelődéssel kapcsolatba hozható,
   * az önkormányzat által korábban nyújtott támogatási összeggel kapcsolatos elszámolása elfogadásra került,
   * Nagykőrös Város Önkormányzattal és fenntartásában működő intézményeivel, továbbá annak Polgármesteri Hivatalával szemben lejárt esedékességű tartozással nem bír (az intézmény/hivatal vezetőjének nyilatkozata csatolandó),
   * a KÖVA-KOM Nonprofit Zrt.-vel szemben lejárt esedékességű tartozással nem bír
   * Nagykőrös Város Önkormányzattal és fenntartásában működő intézményeivel, továbbá annak Polgármesteri Hivatalával szemben folyamatban lévő jogvitája nincs, és
   * a pályázati adatlapon szereplő adatok ellenőrzéséhez hozzájárul,

**A támogatás működési, fenntartási célra nem igényelhető! Pályázónként csak egy pályázati cél megvalósításához adható támogatás.**

**A PÁLYÁZAT BENYÚJTÁSÁNAK FORMAI ÉS TARTALMI KELLÉKEI:**

* a pályázat határidőben, a pályázati felhívás melléklete szerinti pályázati adatlapon történő benyújtása,
* a pályázati adatlapon kért adattartam alaki és tartalmi szempontból történő teljes körű teljesítése,
* a pályázó által szervezett rendezvényekkel, programokkal, illetve megjelentetett kiadványokkal kapcsolatos referenciák, dokumentációk csatolása,
* nyilatkozat a rendezvény, program várható látogatottságáról, illetve kiadvány kiadási példányszámáról,
* a pályázathoz csatolni kell a rendelet 6.§ (6) bekezdés c), d), és f) pontjában meghatározott igazolásokat, dokumentumokat.

**ELŐNYT ÉLVEZNEK:**

* nagy létszámú közönséget vonzó kulturális nagyrendezvények,
* több művészeti ágat érintő komplex kulturális rendezvények,
* ha a pályázónak van már ezen a területen felmutatható gyakorlata és referenciája a benyújtást megelőző 2 évben,
* azon pályázók, akik a költségvetésükben önerőből és egyéb forrásokból 50 %-os önrészt biztosítanak (az önrész meglétéről a pályázat benyújtásával egyidejűleg írásban nyilatkozni kell),
* ha a projekt arányaiban költséghatékony,
* nagykőrösi alkotók irodalmi és helyismereti kiadványai,
* Nagykőrös város megismertetésére, hírének öregbítésére szolgáló rendezvények, kiadványok.

**A PÁLYÁZAT BEÉRKEZÉSÉNEK HATÁRIDEJE:**

**2022. február 25. (péntek) 10:00**

**A PÁLYÁZAT BENYÚJTÁSÁNAK HELYE:**

**Nagykőrösi Polgármesteri Hivatal Polgármesteri Kabinet**

**2750 Nagykőrös, Szabadság tér 5. fsz. 1-es iroda**

A beérkezési határidő után beérkező pályázatok támogatásban nem részesíthetőek. a beérkezett pályázatokat Nagykőrös Város Önkormányzat Emberi Erőforrások Bizottsága egyenként vizsgálja meg és készíti elő Képviselő-testületi döntésre.

**A PÁLYÁZAT ELBÍRÁLÓJA:** Nagykőrös Város Önkormányzat Képviselő-testülete, mely támogatási szerződést köt a támogatottal.

A pályázat kiírója egyszeri hiánypótlást tesz lehetővé a hiánypótlási felhívás kézhezvételétől számított 3 munkanapon belül.

Támogatásban kizárólag a pályázati kiírásban szereplő valamennyi feltételnek megfelelő pályázó részesülhet.

**A támogatásban részesülő pályázatban szerepelő támogatási cél utólag nem módosítható!**

Nagykőrös, 2022. február 08.

**Dr. Czira Szabolcs sk.**

polgármester